Vendée

De Vendée (85) es 'n departement in de regio Pays de la Loire in't westn van Vrankryk. 't Es genoemd noa de gelyknoamige riviere. Inweuners van de Vendée wordn Vendéens genoemd.

 Geografie 
De Vendée ligt an de westkust van Vrankryk an d'Atlantische Oceoane (mêer bepoald an de Golf van Biskaje), ten zuudn van Bretagne en ten nôordn van de streke round de stad Bordeaux. Round de Vendée liggn de departementen Charente-Maritime (17), Loire-Atlantique (44), Maine-et-Loire (49) en Deux-Sèvres (79).

De Vendée bestoat uut drie arroundissementn: Fontenay-le-Comte, La Roche-sur-Yon en Les Sables-d'Olonne.

De Vendée et 17 kantongs en 258 gemêentn. De belangrykste steedn zyn La Roche-sur-Yon, Challans, Les Herbiers, Les Sables-d'Olonne en Fontenay-le-Comte. 

't Oogste punt is de Mont Mercure, ’n euvel van 285 mèiters. D'r loopn vier riviern deur 't departement: de Sèvre Nantaise (135 km), de Vendée (70 km), de Lay (110 km) en de Sèvre Niortaise (150 km).

 Toerisme 
De kust van de Vendée strekt em uut over 160 kilomèiters en et e styf mild klimoat. ‘t Bestoat surtout uut zandstrange me duunn en dennebusschn. Populair zyn Les Sables-d'Olonne, La Tranche-sur-Mer en Saint-Jean-de-Monts.

Marais Poitevin is e moerasgebied, dat ook Venice Verte ("Groen Venetië") genoemd wordt, woa da je me bôotjes kunt voarn.

 Toale 
De toale van de streke is le poitevin, e Romoansche toale van de familie van de langues d'oïl.

 Externe koppeliengn 
 Officieeln site van de Vendée
 Touristischn dienst van de Vendée